અમદાવાદ: ઉત્તર કોરિયાએ જાપાન તરફ ફરી એક વાર મિસાઇલ છોડતાં વૈશ્વિક શેરબજારમાં તેની નકારાત્મક અસર નોંધાઇ છે. આજે મોટા ભાગનાં એશિયાઇ શેરબજાર રેડ ઝોનમાં ખૂલ્યાં હતાં. દરમિયાન ભારતીય શેરબજારમાં પણ સુધારાની ચાલ અટકી હતી. આજે શરૂઆતે બીએસઇ સેન્સેક્સ ૬૧ પોઇન્ટના ઘટાડે ૩૨,૧૮૦, જ્યારે એનએસઇ નિફ્ટી ૨૫ પોઇન્ટના ઘટાડે ૧૦,૦૬૦ પોઇન્ટના મથાળે ટ્રેડિંગમાં જોવા મળી હતી. બેન્ક નિફ્ટી પણ રેડ ઝોનમાં ખૂલી હતી. આજે શરૂઆતે બેન્ક નિફ્ટી ૩૯ પોઇન્ટના ઘટાડે ૨૪,૮૭૩ પોઇન્ટની સપાટીએ ટ્રેડિંગમાં જોવા મળી હતી.